**NOTĂ INFORMATIVĂ**

**la proiectului Indicațiilor metodice privind particularitățile contabilității în organizațiile necomerciale**

Proiectul Indicațiilor metodice privind particularitățile contabilității în organizațiile necomerciale a fost elaborat în baza prevederilor art.11 alin.(2) al Legii contabilității nr.113-XVI din 27 aprilie 2007 (republicată în Monitorul Oficial al Republicii Moldova nr.27-34, 2004, art.61) şi în scopul reglementării specificului contabilității și raportării financiare a organizațiilor necomerciale din Republica Moldova, în contextul intrării în vigoare de la 1 ianuarie 2014 – cu titlu de recomandare și din 1 ianuarie 2015 - obligatoriu a noilor Standarde Naționale de Contabilitate și a Planului general de conturi contabile.

Obiectivul Indicațiilor metodice constă în descrierea particularităţilor contabilităţii şi raportării financiare a organizaţiilor necomerciale, inclusiv a filialelor, reprezentanţelor şi altor subdiviziuni structurale ale acestora, cu sediul atît pe teritoriul ţării cît şi peste hotarele ei.

De asemenea, proiectul urmărește ajustarea noțiunilor utilizate la prevederile Legii contabilității, Standardelor Naționale de Contabilitate și Planului general de conturi contabile.

Un capitol important al Indicațiilor metodice îl reprezintă formularele situațiilor financiare și modul de completare al acestora, care includ indicatori relevanți bazîndu-se pe specificul activității organizațiilor necomerciale.

Prin urmare, Indicațiile metodice vor reprezenta un suport metodologic de o importanță incontestabilă în domeniul contabilității și raportării financiare a organizațiilor necomerciale, prin aplicarea cărora se va asigura organizarea și funcționarea corectă și transparentă a sistemului contabil și de raportare financiară al entităților menționate.

**VICEMINISTRU Ştefan CREANGĂ**